Japannese griepmiddel laat Italië hoop skep – praag.co.za
Die regering het die groen lig gegee "om 'n eksperimenterings- en navorsingsprogram te ontwikkel om die uitwerking van die middel (Avigan) tydens die vroeë fases van die siekte te evalueer." Aldus die Italiaanse Minister van Gesondheid, Roberto Speranza, na afloop van 'n vergadering van die Tegnies-wetenskaplike komitee.
Volgens die Raadslid vir die Begroting, Davide Caparini, is Avigan as 'n voorskriflose middel in Japan beskikbaar sedert 2014 waar dit suksesvol as griepwerend gebruik is. Hy het beklemtoon dat die Italiaanse navorsers nog moet vasstel tot watter mate die middel suksesvol sal wees.
Die navorsingseksperimente sal onmiddellik afskop in Lombardye.
'n Generiese middel, Favipiravir, is deur die Toyama Chemiese Maatskappy, 'n filiaal van Fujifilm, ontwikkel en vir Covid-19-pasiënte toegedien in Sjina.
Skrywer praagGepubliseer op 24 Maart 2020 24 Maart 2020 Formaat IllustrasieKategorieë Internasionale nuus, NuusSleutelwoord Avigan, Covid-19, Italië, koronavirus, l Japan